CELEX: 62005FO0100
Language: sk
Date: 2007-05-16
Title: Uznesenie Súdu pre verejnú službu (prvá komora) zo 16. mája 2007. # Eleni Chatziioannidou proti Komisii Európskych spoločenstiev. # Určenie výšky trov konania. # Vec F-100/05 DEP.

UZNESENIE SÚDU PRE VEREJNÚ SLUŽBU (prvá komora)
      zo 16. mája 2007
      Vec F‑100/05 DEP
      Eleni Chatziioannidou
      proti
      Komisii Európskych spoločenstiev
      „Konanie – Určenie výšky trov konania“
      Predmet: Žaloba, ktorou E. Chatziioannidou podáva podľa článku 92 ods. 1 Rokovacieho poriadku Súdu prvého stupňa primerane uplatniteľného
         na Súd pre verejnú službu na základe článku 3 ods. 4 rozhodnutia Rady 2004/752/ES, Euratom z 2. novembra 2004, ktorým sa zriaďuje
         Súd pre verejnú službu Európskej únie (Ú. v. EÚ L 333, s. 7) do nadobudnutia účinnosti Rokovacieho poriadku Súdu pre verejnú
         službu, návrh na určenie výšky trov konania súvisiacich s rozsudkom zo 14. novembra 2006 (F‑100/05, Chatziioannidou/Komisia,
         Zb. VS s. I‑A-1-129, II‑A-1-487)
      
      Rozhodnutie Suma trov konania, ktoré sa majú žalobkyni nahradiť vo veci F‑100/05, je stanovená na výšku 10 222 eur.
      
      Abstrakt
      Konanie – Trovy konania – Určenie – Skutočnosti, ktoré treba zohľadniť
      [Rokovací poriadok Súdu prvého stupňa, článok 91 písm. b); rozhodnutie Rady 2004/752, článok 3 ods. 4]
      Pokiaľ ide o posúdenie rozsahu prác súvisiacich so súdnym konaním na účely vyčíslenia sumy trov konania, ktoré sa nahrádzajú,
         prislúcha súdu Spoločenstva zohľadniť celkový počet pracovných hodín, ktoré sa môžu zdať ako objektívne nutné na účely tohto
         konania. V tejto súvislosti suma odmeny poradcu nemôže závisieť od rozsahu jeho vyjadrení, ktoré predložil. Stručnosť vyjadrenia
         môže totiž odrážať schopnosť syntézy autora, ktorá šetrí čas práce súdu a druhému účastníkovi konania, ako môže byť aj znakom
         rýchlej práce. Stručnosť vyjadrení nemožno v zásade považovať za výraz unáhlenej alebo rýchlej práce osoby, ktorá ho vypracovala.
      
      (pozri body 23 a 24)
      Odkaz:
      Súd prvého stupňa, 30. októbra 1998, Kaysersberg/Komisia, T‑290/94 DEP, Zb. s. II‑4105, bod 20; 20. novembra 2002, Spruyt/Komisia,
         T‑171/00 DEP, Zb. VS s. I‑A‑225, II‑1127, bod 29